เซี่ยงไฮ้คอมโพสิตปิดบวก 20.62 จุด ขานรับข้อมูลเศรษฐกิจสดใส
เซี่ยงไฮ้คอมโพสิตปิดบวก 20.62 จุด ขานรับข้อมูลเศรษฐกิจสดใส
13 ก.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 20.62 จุด หรือ 0.64% ปิดที่ 3,218.16 จุด ภายหลังจากที่จีนได้เปิดเผยข้อมูลเศรษฐกิจที่ขยายตัวขึ้นหลายรายการในวันนี้
สำนักงานศุลกากรจีน (GAC) เปิดเผยในวันนี้ว่า ยอดส่งออกในช่วงครึ่งปีแรก ปรับตัวขึ้น 15% เทียบรายปี ขณะที่ยอดนำเข้า พุ่งขึ้น 25.7% ส่งผลให้จีนมียอดเกินดุลการค้าในช่วงเวลาดังกล่าว มูลค่า 1.28 ล้านล้านหยวน (1.88 แสนล้านดอลลาร์สหรัฐ) ลดลง 17.7% เมื่อเทียบเป็นรายปี
กระทรวงพาณิชย์จีนเปิดเผยในวันนี้ว่า ยอดการลงทุนโดยตรงจากต่างประเทศ (FDI) ประจำเดือนมิ.ย. เพิ่มขึ้น 2.3% เมื่อเทียบเป็นรายปี สู่ระดับ 1.0045 แสนล้านหยวน (1.482 หมื่นล้านดอลลาร์สหรัฐ)